ཉིན་མོ་ཐམས་ཅད་མིག་ཡིནཟེར་བའི་དཔེ་ཡོད་པས་ཚེ་དབང་ད་དུང་ཟམ་འོག་ཏུ་ཡིབ་རྒྱུ་ལས་ལམ་སྟེང་དུ་བུད་ག་ལ་ཕོད།དེ་བས་ཁོས་རླངས་འཁོར་འོང་མིན་ནི་སྒྲ་ཁོ་ན་ལ་ཉན་ནས་མི་སྒུག་ཀ་མེད་བྱུང་།ལྡིར་སྒྲ་ཞིག་ཐོས་འོང་།ཁོས་ཕྱོགས་བཞིར་རྐུན་མ་བཞིན་དུ་མིག་བཤེར་བྱེད་ཞོར་ལམ་སྟེང་དུ་མགོ་བོ་ཕུད་ཙམ་གྱིས་བལྟས་པ་ན་རྒྱང་རིང་ན་རྡུལ་དཀར་པོ་འཕྱུར་གྱིན་རྒྱུག་འོང་བ་ནི་འགྲུལ་འཁོར་མ་རེད།ཁོ་མྱུར་བར་ཕྱིར་ཟམ་འོག་ཏུ་འཛུལ་ནས་ལྡིར་སྒྲ་རྗེས་མ་ཞིག་མྱུར་བར་གྲགས་པར་རེ་སྒུག་བྱས།